**ስምምዕ ልቓሕ ላፕቶፕ ፔሰ/ታብለት ንምልቃሕ እተገብረ ውዕል: ከምኡውን ብናጻ ንምምሃር ዚሕግዝ፣ መጻሕፍትን ካልእ መምሃሪ ንብረትን: ልቓሕ**

**ኣብ መንጎ ዞባ ቴለማርክን**

((ቁጽሪ ትካል 929 882 989)

ከምኡውን ተማሃራይን

{ስም ተማሃራይ} - {ዕለት ልደት ተማሃራይ}

# ሓፈሻዊ

## 1.1. ክልቲኦም ወገናት

እቲ ስምምዕ ኣብ መንጎ ዞባ ቴለማርክን (ዞባዊ ምምሕዳር )ተማሃራይን ንልቃሕ ኮምፕዩተር ላፕቶብ/ታብሌትን ከምኡውን ብናጻ ንምምሃር ዚሕግዝ፣ መጻሕፍትን ካልእ መምሃሪ ንብረትን፥ ዝተገብረ ውዕል ኢዩ።

እቲ ተመሃራይ ትሕቲ ዕድመ እንተድኣ ኾይኑ፡ እቲ ውዕል ምስ ኣለይቱ፨ስድርኡ ይካየድ፡ ማለት ናይቲ ኮምፕተር ተለቃሕቲ ሓላፍነት ኣለዎም።

ንትሕዝቶ እዚ ሰነድ እዚ ኸም ዘንበብክዎ ነቲ ናይ ተማሃራይ ላፕቶፕ/ታብለት(ኮምፕተር ተባሂሉ ዝጽዋዕ):ከምኡውን ብናጻ ንምምሃር ዚሕግዝ፣ መጻሕፍትን ካልእ መምሃሪ ንብረትን፥ ንምጥቃምን ብግቡእ ምሓዝን፡ ዝሕግዝ ናይ ዞባዊ ምምሕዳር መምርሒታትን ከም እተቐበልኩ ብፈርማይ የረጋግጽ ኣለኹ።

ኣብ መንጎ ዞባዊ ምምሕዳርን ተማሃራይን ዘሎ ክራይ: ብውዕላት ናይዚ ስምምዕ ይምራሕ።

እዚ ስምምዕ´ዚ ኣብዚ በኤልክትርኒካዊ መንገዲ ማለት ብኢንተርነት ኣብዚ ጠዊቅካ ፈርም። <https://elevkontrakter.telemarkfylke.no>

## 1.2. መሰል ዋንነት/መሰል ኣጠቓቕማ

እቲ በዚ ውዕል እዚ እተሸፈነ መሳርሒታት/መምሃሪ ንብረት ናይቲ ዞባዊ ምምሕዳር ዋንነት እዩ። እቲ ተማሃራይ ነታ ኮምፕተር ኽሳዕ ዚዕደግን ብሕታዊ ዋኒን ክሳዕ ዚግብራን ጥራይ እዩ ናይ ምጥቃም መሰል ዚረክብ።

# ልቓሕ ኮምፕዩተር ላፕቶፕ

## 2.1. እቲ ውዕል ዝሽፍኖ ናይ ኮምፕዩተር መሳርሒታትን ሶፍትዌርን

እዚ መደብ እዚ ላፕቶፕ/ማክቡክ ዚብሃል ኮምፕዩተር ፡ ምስ ናይ ባትሪ መምልኢ ቻርጀር ፡ ከምኡውን ካልእ ተወሳኺ መሳርሒታትን ዜጠቓለለ እዩ ።እታ ኮምፕዩተር እንተድኣ ተበላሽያ ወይ ጠፊኣ፡ እቲ ውዕል ናይ ልቓሕ ኮምፕዩተር ከምዘለዎ እዩ።

እዚ ዝስዕብ ናይ ሶፍትዌር ጕጅለታት ኣብ ርእሲ እቲ ናይ ኣሰራርሓ ፕሮግራም ኮምፕዩተር ክጽዓን ይከኣል:

* መመልከቲ ደገፍ ቤት ጽሕፈት (Office365)
* ናይ ኮምፕዩተር ፕሮግራም ጸረ-ቫይረስ
* እቲ ቤት ትምህርቲ ኣብ ስልጠና ዚጥቀመሉ ኻልእ ሶፍትዌር እውን ኣሎ።

## 2.2. ኣጠቓቕማ መሳርሒታት

**እቲ ተማሃራይ ከምዚ ኣብ ታሕቲ ዝስዕብ ክገብር ግዴታ ኣለዎ፡**

* እቲ መሳርሒታት ከይበላሾን ከይስረቅን ብግቡእ ከትሕዞ ኣለካ። (ንኣብነት ኣብ እተሸጐረ ኸብሒ ቦርሳ ተቀምጠሉ ኣርማድዮ ይኽዘን፡ እታ ኮምፕተር ኣብ ቦርሳ ኣእቲኻ ትጎዓዝ። ዝናብ ክዘንብ ከሎ ከይበላሽዎ፡ ናይ ዝናብ መሸፈኒ ገርካ ትሽፍኖ ክትጐዓዝ ከሎኻ ድማ ቦርሳ ትውሰድ)።
* ኮምፕዩተርካ ንኻልኦት ኣይተለቅሕ ወይ ንበይና ገድፍካያ ኣይትኺድ።
* ጉዳኢ/ዘይሕጋዊ ወይ ካልእ ሶፍትዌር ኣብ ኮምፕይተር ከተውርድ ወይ ክትጽዕን የብልካን።
* ብዘይ ፍሉይ ፍቓድ ናይቲ ቤት ትምህርቲ ነቲ ድሮ ኣብ ኮምፕዩተራት እተገጥመ ሶፍትዌር ኣይተቀይሮ/ኣይትቐድሓዮ
* ስሩዕ ደገፍ ናይ ምኽዛን ውሕስነት ከም ዚህሉ ኣረጋግጽ።
* ምልክት (ዓይነት ስም፥ ቍጽሪ ፍርያምነት ወዘተ) ካብታ ኮምፕይተር ኣይተልግሶ።
* ነታ ኮምፕተዩር ዝኾነ ዓይነት ምልክት ይኹን ወይ ዝጠብቅ ጽሑፍ ዘለዎ ኣይትግበር።

ኣብ ኮምፕዩተራት ቫይረስ/ዘበላሹፕሮግራም ከም ዘሎ እንተ ተጠራጢሩ፡ እቲ ተማሃራይ እንደገና ኮምፕዩተሩ ከም ብሓዲሽ ንምጽራይን ሶፍትወር ምትካልን ምስ ክኢላታት ኮምፕዩተር ኢተ ዝበሃሉ ክራኸብ ኣለዎ። ዘይልሙድ ኣጠቓቕማ ኮምፕዩተራት እንተ ተጠራጢሩ ወይ እንተ ተረኺቡ እቲ ኮምፕዩተራት ንኺምርመር ኪቐርብ ኣለዎ ። እቲ ተመሃራይ መጺኡ እንተዘይ ኣረኪብዋ ነታ ኮምፕዩተር፡ እቲ ተጠቃሚ ተማሃራይ ንኸይጥቀመላ እታ ኮምፕይተር ትዕጾ።

ዞባዊ ምምሕዳር ኣብ እዋን ፈተና ማለት መርመራ ጥራይ ኣብ ናይ ተማሃሮ ኮምፕይተራት ኢንተርነት ኔትወርክን ኣፕሊኬሽናትን ንምክትታል ወይ ንምቁጽጻር ሶፍትዌር ክጥቀም መሰል ኣለዎ። እቲ ዕላማ ምቅዳሕ ኣብ እዋን ፈተና ንምክልኻልን ኣብተን ናይ ተምሃሮ ኮምፕይተራት ብዛዕባ ዘይተፈቕደ ሶፍትዌር ንምሕባርን እዩ። እዚ መሰል ምክትታል ወይ ምቁጽጻር ኣብ ናይ ፈተና ግዜ ጥራይ ዝተሓጽረ ኮይኑ ፡ ካብዚ ወጻኢ ኣይምልከትን ኢዩ።

ተማሃሮ ናይ ኮምፕዩተራት ምምሕዳራዊ መሰል ኣይረኽቡን ኢዮም።

እዚ ኣጠቓቕማ እዚ በቲ ዞባዊ ምምሕዳር ኣብ ላዕለዋይ ካልኣይ ደረጃ ኣብያተ-ትምህርቲ ዘውጽእዎ ሕግታት ኢዩ ዝመሓደር።

## 2.3. ምጥፋእን ብልሽትን

ኵሉ ናይ መሳርሒ ትምህርቲ ምብልሻውን ምጥፋእን ምስዘጋጥም ፡ እንተ ወሓደ ኣብ ውሽጢ 14 መዓልቲ ብቕልጡፍ ንቤት ትምህርቲ ክትሕብር ኣለካ ።

እቲ ተመሃራይ ነቲ ዝወረደ ጕድኣት ባዕሉ ኼዐርዮ ኺፍትን የብሉን፡ ማለት ነቲ ወሪዱ ዘሎ ብልሽት ባዕሎም ቤት ትምህርቲ ክዕርይዎ ክሕብሮም ጥራይ ኢዩ ዘለዎ። እቶም ተቐባልነት ዘለዎም በዓል ሞያ ዘይኰኑስ፡ ብኻልኦት ጕጅለታት ዚገበርዎ ጽገና፡ ተቀባልነት የብሉን ካልእ ተወሳኺ ጕድኣት ኬስዕብ ይኽእል እዩ።

ጉድኣት ማለት ብልሽት ናይ ኮምፕይተር እንተድኣ ኣጋጢሙ ድማ ነቲ ተማሃርያ ዝግብኦ ክፍሊት ክኽፈል ኣለዎ። እቲ ዝቑረጽ ገንዘብ ከከም መጠን እቲ ብልሽት ክፈላለ እዩ። እዚ ድማ ብመሰረት ስምምዕ ውሕስነት ብዞባዊ ምምሕዳር ይውሰን።

ብወገን ተምሃራይ ብሰንኪ ብግቡእ ዘይምሓዝን/ ሸለልትነት ምርኣይን ነቲ ዝመጽእ ክሳራ ወይ ዕንወት ምሉእ ብምሉእ ናብ ስድራ ተማሃራይ/ተማሃራይ ነቲ ክሳራ ይኽፈል። እታ ኮምፕይተር ብሰንኪ ሸለልትነትን ዘይምግዳስን እንተድኣ ጠፊኣ ወይ ተበላሺያ ፡ ወለዲ ናይቲ ተማሃራይ/ተማሃራይ ነቲ ጽገና ክሽፍኖ ወይ ብመሰረት ዞብዊ ምምሕዳር ዝምልከት ህሉው መምርሒታት ተረፍ ዋጋ ናይታ ኮምፕይተር ክኸፍል ኣለዎ።

ንኣብነት ሸለልትነት ክንብል ከለና እዚ ዝስዕብ ክኸውን ይኽእል ኢዩ፡ (እቲ ዝርዝር ምሉእ ኣይኮነን)፤

* ብሰንኪ ሸለልትነት ዝኾነ ዝስተ ወይ ካልእ ፈሳሲ ኣብ ልዕሊ እታ ኮምፕይተር ክፈስስ ይኸአል
* ኣብ ዘይውሑስ ቦታታት ወዘተ ኮምፕዩተር ዘይምቕማጥ።(ንኣብነት ኣብ ጥቓ ሑጻ ፡ሓመድ ፡ማይ፡ ናይ መላገቢ ማለት መልሓሚ መሳርሒታት ወይ ጋራጅ ዀነ ካልእ ከምኡ ዝኣመሰለ ነገራት ክጐድእ ዝኽእል ማሽናት)።
* እቲ ተማሃራይ ነታ ኮምፕዩተር ኣብ ዝኾነ ቦታ ሓዲግዋ ምስ ዝኸይድ ወይ ንመማህርቱ ረኣዩለይ ከይበለ ገድፍዋ እንተኸይዱ
* ኣብ እዋን መጓዓዝያ ነታ ኮምፕይተር ዘይግቡእ ኣተሓሕዛ ምስ ዝተሓዝ።
* ባዕልኻ ወይ ኻልኦት ብሰንኪ ሸለልትነት ኣብ ልዕሊ ኮምፕዩተርካ ኮፍ ምስ ዝብሉ፡ ኣብ ኮምፕዩተር ዝወረደ ጕድኣት ኣሎ።
* ንኣብነት ኣብ ላዕሊ፡ ኣብ ባይታ ወይ ኣብ ጫፍ ሕንጻጽ ወይ ኣብ ካልእ ከምኡ ዝኣመሰለ ኮምፕዩተር ምቕማጥ ክበላሾ ስለዝኸእል፡ ተቐባልነት የብሉን።

**2.5. ስርቂ**

ናይ ተማሃራይ ኮምፕይተር እንተድኣ ተሰሪቃ፡ እቲ ተማሃራይ ብቁልጡፍ ንፖሊስ ክሕብር ኣለዎ። ነቲ ቤት ትምህርቲ ድማ ቅዳሕ ናይ ስርቂ ጸብጻብ ንፖሊስ ከምዝሓበረ ዝግልጽ ወረቀት ክረክብ ኣለዎ።

ካብ ናይ ብሕቲ ወይ ህዝባዊ ቦታታት፡ ከም ኡውን ካብ ቤት ትምህርቲ፡ ኮምፕይተር ኣብ ዝስረቐሉ እዋን፡ እቲ ተማሃራይ ወይ ወለዲ ናይቲ ተማሃራይ ነቲ ክሳራ ናይ ምሽፋን ሓላፍነት ኣለዎም፡ ምናልባት ናይ ገዛእ ርእሶም ኢንሹራንስ ማለት ድሕንነት ብምጥቃም ክሽፍንዎ ይኽእሉ። ናይ ስርቂ ኢንሹራንስ ማለት ድሕንነት ክህልወካ ንመክር።

# ብናጻ ንምምሃር ዚሕግዝ፣ መጻሕፍትን ካልእ መምሃሪ ንብረትን ምልቓሕ

እዚ ስምምዕ እዚ ንሙሉእ ናይ ትምህርቲ ግዜ ወይ ንሓደ ዓመት ናይ ትምህርቲ እዋን ንነጻ ናይ ምምሃር ንብረት፣ መጻሕፍትን ካልእ ንዋትን ዝምልከት እዩ።

ኩሉ እቲ ተማሃራይ ዝተለቅሖ ንብረት: ንብረት ናይቲ ቤት ትምህርቲ እዩ።

ትምህርቲ ምስ ወዳእካ:ስልጠና ምስ ወዳእካ ወይ ትምህርቲ ምስ ኣቋረጽካ ኵሉ እቲ ትምሃረሉ ንብረት ንትምህርቲ ኺምለስ ከም ዘለዎ ኣይትረስዕ ። ኣብቲ ቆጸራኻ ነቲ ዝተለቃሕካዮ ንብረት እንተዘይመሊሳካዮ፡ናይ ትምህርቲ ናውቲ ኸም እተዓደገ ጌርካ እዩ ዚሕሰብ፡ መኽፈሊ ወረቐት ከኣ ናብቲ ተመሃራይ/ስድራ ይለኣኽ። በቲ ናይ ሓቂ ዋጋ ኺዕደግ እዩ።

ካልኦት መጻሕፍትን ንብረትን ኣብ ምሉእ ናይ ትምህርቲ ዓመት ብቐጻሊ ምስቲ ዝተሰማምዑሉ ኩነታትን ልማዳትን ተሰማሚዖም ይቐርቡ።

3.1 ኣጠቓቕማ እቲ ካብ ቤተ መጻሕፍቲ ቤት ትምህርቲ ዝተለቅሐ መሳርሒታት፥

ኵሉ ልቓሕ ንብረት ዝወሰደ ተማሃራይ፡ ኣብቲ ቤተ-መጻሕፍቲ ዘሎ መዝገብ ብስም ተማሃራይ ክምዝገብ ኢዩ።

እቲ ተመሃራይ ከምዚ ዝስዕብ ክገብር ግዴታ ኣለዎ:

* ትምህርቲ ዚሃቦ መሳርሒታት ከይበላሾ ወይ ጕድኣት ምእንቲ ኸይቃልዕ ብግቡእ ክትሕዞ ኣለካ።
* ምልክት ዘይምጥቃም፡ ወይ ኣብ እተለቅሐ መጻሕፍቲ መዘኻኸሪታት ዘይምጽሓፍ።
* እቲ ኮድ/ጽሑፍ ኣብ ኮምፕዩተር ዘሎ ምልክት ገጻት ምእንቲ ኸይጠፍእ ወይ ብማይ ምእንቲ ኸይበላሾ፡ ከይረስሕ ምእንቲ ወይ ከኣ ካብ ንቡር ንላዕሊ ምእንቲ ከይበላሾን ኸይቅደድን ብሓላፍነት ምሓዝ።

## 3.2 ምጥፋእን ብልሽትን

እቲ ተመሃራይ ናይ ምምሃር መሳርሒታት እንተ ኣጥፊኡ፡ ጕድኣት እንተ ወሪድዎ ወይ እንተ ዓንዩ ምሉእ ብምሉእ እቲ ተማሃራይ ወይ ወለዲ/ኣለይቲ ናይቲ ተምሃራይ ክኽሕሱ ማለት ከኸፍሉ ምሉእ ሓላፍነት ኣለዎም።እቲ ናይ ምምሃር መሳርሒታት ድሕሪ እቲ ናይ መወዳእታ ዕለት ምርካብ እቲ ተማሃራይ እንተድኣ ኣረኪቡ: ናይ ካሕሳ ጠለባት ኣይቀርብን እዩ። ኣብ ፍሉይ መዳያት ካሕሳ ንምርካብ ዝቐረበ ሕቶታት ክግደፈሉ ይኽእል ኢዩ።

# ክታም

**ስምምዕ ልቓሕ ላፕቶፕ/ታብሌት፣ ከምኡውን ብናጻ ንምምሃር ዚሕግዝ፣ መጻሕፍትን ካልእ መምሃሪ ንብረትን፥**

ንትሕዝቶ እዚ ሰነድ እዚ ኸም ዘንበብክዎን ከምዝተረደኣንን የረጋግጽ ኣለኹ።ብምፍራመይ ነቲ ናይ ተማሃራይ ኮምፕዩተር ብግቡእ ከም ዝጥቀመሉን ከምዝሕዞን ከምኡውን ነቲ እተለቅሕክዎ ናይ ትምህርቲ መሳርሒታት ንምጥቃምን ንምስራሕን ዝሕግዝ መምርሒታትን ሕግን ናይቲ ዞባዊ ምምሕዳር እቕበሎ ኣለኹ።

ካብ ቤት ትምህርቲ ዝወስድካዮ ብናጻ ንምምሃር ዚሕግዝ መሳርሒታት ኣብ ዝተባህለካ እዋን እንተ ድኣ ዘይመልስካዮ ወይ ከምቲ ኣብቲ ውዕል ዘሎ ብስንኪ ሸለልትነት ምርኣይካ ብግቡእ ብዘይምቕራቡ፡ እቲ ተመሃራይ ዝኽፈል ወረቐት ኪቕበል እዩ።

እቲ ተመሃራይ እንተ ዘይከፈለ ብዛዕባ ምእካብ ዕዳ ብጽሑፍ መጠንቀቅታ ይወሃቦ። ዞባዊ ምምሕዳር ነቲ ክፍሊት ናይ ምእካብ ዕዳ ናብ ካልእ ዝምልከቶ ኣካል ኼመሓላልፍ ይኽእል እዩ።

ነቶም ትሕቲ 18ዓመት ዝዕድሚኦም ተማሃሮ እቲ ኸም ተኻራዪ መጠን ክታሙ ዘንበረ ወላዲ፡ ዝኽፈል ዘበለ ንዚቐርብ ዝዀነ ይኹን ሕቶ ሓላፍነት ዘለዎ ወላዲ ናይቲ ተማሃራይ እዩ።

ሓፈሻዊ ሕግታት ካሕሳ ኖርወይ ኣብ ኣጠቓቕማን መስርሕን ኮምፕይተር ይምልከት። ምስ ዝጠፍእ፡ ወይ ዝስርቅ ወይ ዝበላሾ፡ ክልቲኡ ብሰንኪ ዘይምግዳስ ወይ ሸለልትነት፡ ንካሕሳ ማለት ክተክፍል ከምዘለካ ምሉእ ብምሉእ ተሓታቲ ኢኻ። ኣብ ካልእ ኣጋጣሚ ምስ ዝጠፍእ፡ ወይ ዝስርቅ ወይ ዝበላሾ፡፡ ንጽገና ወይ ንመተካእታ ኮምፕይተር እቲ ንስኻ ክትከፍሎ ዝግብኣካ ብጽሒት ክትከፍል ኣለካ።

ምምሕዳር ዞባ ቴለማርክ

ቦታን ዕለትን፦ ከተማ ሼይን ነሓሰ 2024



ሄልገ ጋልዳል

ዳይረክተር ትምህርትን ህዝባዊ ጥዕናን፡ ጥዕና ስኒን

 **ተመሃራይን መጕዚትን/ወላዲ**

|  |  |
| --- | --- |
| **ቦታን ዕለትን** | **ትሕቲ 18ዓመት ዝዕድሚኡ እንተኾይኑ ሓላፍነት ዘለዎ ወላዲ ይፍርም** |
|  ስም ተማሃራይ (ብዓብዪ ፊደላት ጽሓፎ) | ስም ወላዲ (ብዓብይ ፍደላት ጽሓፎ) |
| ክታም ተማሃራይ |  ክታም ወላዲ |